Here is a page extracted from Wikipedia that may contain CSS, HTML, and a lot of unformatted text.

Title: استديو ناصيبيان
Content: استديو ناصيبيان سنة 1937 أسسه المصور الفوتوغرافي هرانت ناصيبيان ستوديو للخدمات الانتاجية للأفلام حمل اسمه "ستوديو ناصيبيان" فى شارع المهراني بحيّ الفجّالة فى القاهرة. وكان يضمّ معمل لتحميض وطباعة الأفلام وقاعات لتسجيل الصوت والمونتاج و"بلاتوه" تقام فيه الديكورات لتصوير المناظر الداخلية. ماكانش فى القاهرة قبله اللا "ستوديو مصر" اللى أنشأه بنك مصر بهمّة طلعت باشا حرب سنة 1935.

في استوديو ناصيبيان تمّ انتاج حوالى 150 فيلم أولها كان "الدكتور" سنة 1939 وهو من اخراج نيازى مصطفى و استعان بمعمل الاستوديو. أما أول فيلم أنتج بكامله فى ذلك الاستوديو فكان "انتصار الشباب" سنة 1941 وهو من اخراج احمد بدرخان وبطولة اسمهان وفريد الأطرش. وكان فيلم "احنا بتوع الأوتوبيس" اللى أخرجه حسين كمال من بطولة عادل امام وعبد المنعم مدبولى آخر فيلم صورت مناظره الداخلية فى بلاتوه ستوديو ناصيبيان سنة 1979. وفي ال سنين الأربعين أُنتج فى ده الاستوديو عدد من أبرز الأفلام المصرية، منها: "دعاء الكروان"، و"باب الحديد"، و"في بيتنا رجل"، و"المراهقات"، و"الخيط الرفيع"، و"شفيقة ومتولي".

تاريخ 
كان تانى أقدم استديو سينمائى فى مصر، مؤسسه رئيس الجالية الأرمينية "ناصيبيان" اللى باعه بعد ثورة يوليه مباشرة وهاجر من مصر، وكان يؤجر على مدار سنين طويله الى أن اشترته الرهبنة اليسوعية و جمعية النهضة العلمية والثقافية- جيزويت القاهره احدى أشهر الجمعيات الأهلية الثقافية فى منطقة، الفجالة، اللى يديرها الكاتب والناقد سامح سامي، ويرأس مجلس ادارتها وليم سيدهم اليسوعي .وكان ضمن خمسة استديوهات وحيدة " ستوديو مصر- الأهرام- استديو نحاس- استديو جلال- ناصيبيان".

خرجت أشهر افلام السينما المصرية: عروس النيل، الفتوة، المعجزة، شفيقه ومتولى، شئ فى صدرى،أم العروسة والحفيد، وفيلم باب الحديد للمخرج الكبير يوسف شاهين اللى تناول فى فيلمه شارع الفجاله نفسه ك واحد من اهم شوارع باب الحديد، كمان فيلم الحفيد اللى تناوب التصوير فيه ما بين الأستديو والبيت المقابل له، ومنه ايضاً جت معظم مشاهد فيلم "شفيقة ومتولى".

كانت اكتر فترات عمل ستديو ناصيبيان ازدهاراً فى الفترة من نهاية الحرب العالمية التانيه الي ثورة 23 يوليو- 1945ـ1952 .

مصر
سينما
سينما مصريه
فن مصرى